裴希度

裴希度（），字晋卿，號中菴、又号息斋，山西太原府阳曲县人。明末清初政治人物。同進士出身。

生平
崇祯六年（1633年）癸酉科山西鄉試舉人，七年（1634年），登甲戌科會試第一百五名，廷試三甲第一百六十二名進士，工部观政，八年授山东堂邑知县，九年本省同考，奉旨纪录七次，十四年升工部屯田司主事，十五年考选陕西道御史《崇祯七年甲戌科进士三代履历便览》：裴希度，曾祖景鹏，赠户部员外；祖锦；嗣祖铉，庚辰进士、户部郎中；父润，廪膳。晋卿，礼记一房，甲寅年十月初四日生，阳曲籍西河州卫人，癸酉鄉試，会一百五名，三甲一百六十二名，工部观政，乙亥授堂邑知县，丙子本省同考，奉旨纪录七次，辛巳升工部屯田司主事，壬午考选陕西道御史。。巡视南城，以时事不可为而辞官归乡。太原陷落，母亲范氏在城东北别墅投井而死，希度痛念母亲節義，將别墅改建为报恩寺，大学士胡世安为撰碑銘。以山西巡按黄徽胤举荐，順治四年（1647年）八月補为广西道试监察御史，五年六月巡视漕储，七年三月巡视两浙盐课。八年三月都察院甄别台员，降調外任，贬陕西按察司经历，升大理寺右寺正，十七年四月升通政使司右参议。康熙七年十二月令致仕。年六十三卒。所著有《澹明野啸》、《息斋藏书》等集《太原府志》：裴希度，字晋卿，阳曲人，甲戌进士，授堂邑知县，时値竒荒，兼有贼变，实心抚字，力为绸缪之计，民赖以安。丙子分校，所㧞皆知名士，行取入京，授工部主事，厘奸剔弊，夙蠧一清，擢御史，巡视南城，务持大体，不沾沾讦人隂私，朝廷宵旰，欲以镇静消祸乱，而事不可为矣。母范归里，而太原即为贼陷，母殉难于城东北隅别墅井中，希度痛念母节，乃舍别墅为报恩寺，国朝升通政司㕘议、太常寺少卿，致仕归，年六十有三卒。所著有《澹明野啸》、《息斋藏书》等集。《阳曲县志》：裴希度字晉卿，崇禎甲戌進士，授堂邑知縣，甫莅任，即揭父母二大字於座右。時植奇荒，兼有賊變，希度實心撫字，多方調度，煑粥賑饑，全活者甚多。築城濬池，不惑堪輿家言，雖攖疾弗悔也。治堂如給貧民牛種以勸耕，停簽報解糧以蘇困，革户馬喂養之累，除遼餉賠累之苦，皆其善政也。公暇則讀法課士，風俗人文翕然丕變。遷工部主事，尋擢監察御史，巡視南城。時流寇逼畿輔，議者欲逐秦晉豫三省之在都者，公但飭行保甲，欲以鎭靜弭禍亂，而大勢已去，事不可為矣。賊陷太原，母范太夫人殉難於城之東北隅别墅井中，希度慟念母節，捨别墅為報恩寺。服除，巡視漕運，凡奸胥乾没，滑弁侵欺，積弊為之盡剔。再督兩淮鹽課，剔弊一如巡漕時，尋為忌者所中，謫陝西按察司經歷，内陞大理寺右丞，轉左寺丞，擢通政司參議，致仕歸。閉户課子讀書，年六十三卒。堂邑百姓聞喪，遠來哭奠者百數十人。所著有《澹明野嘯》、《息齋藏書》等集。裔孫藍仙為邑諸生，齒德兼優，乾隆乙巳、嘉慶丙辰二預千叟宴。藍子謙，官翰林，洊陞侍講學士；豫，歲貢，司訓懷仁；隨以拔貢官貴州知縣。。

家族 
曾祖裴景鹏，赠户部员外；祖裴锦；嗣祖裴铉，庚辰进士、户部郎中；父裴润，廪膳。

参考文献

X
Category:阳曲人
Category:崇祯六年癸酉科山西鄉試舉人
Category:明朝堂邑县知县
Category:明朝工部屯田司主事
Category:明朝陕西道監察御史
Category:明朝工部觀政
Category:明朝鄉試同考官
Category:清朝經歷
Category:清朝陝西道監察御史
Category:清朝大理寺正
Category:清朝通政使司參議